**TÁJÉKOZTATÁS AZ ÓVODAI ÉTKEZÉSRŐL!**

Kedves Szülők!

Fontos információk étkeztetéssel kapcsolatban!

**NEM TÁMOGATOTT ÉTKEZŐK:**

 A 2021. SZEPTEMBERI ÉTKEZÉSI DÍJ (új gyerek esetében) GYERMEKENKÉNT: 8.140 Ft (napi 370 Ft), melyet a következő módokon fizethetnek be AUGUSZTUS 2-TŐL 20-IG!

Átutalás: a **10401196-00029010-00000004** számlaszámra (K&H Bank), számlatulajdonos a Ferencvárosi Intézményüzemeltetési Központ, közleményben kérem tüntessék fel a gyermek nevét, csoportját, és a befizetett időszakot (szeptember).

Banki befizetés a K&H Bank pénztárral rendelkező fiókjaiban (a 9. kerületben csak a Lechner Ödön fasor 9. szám alatt található K&H bankfiók), az „Átutalás” bekezdésnél megadott adatokkal. TOVÁBBÁ AZ „ADATKEZELÉSI NYILATKOZAT” NEVŰ NYOMTATVÁNY KITÖLTÉSE ÉS LEADÁSA SZÜKSÉGES AUGUSZTUS 23.-IG e-mail-ben vagy személyesen AUGUSZTUS 23-24.-én az óvodában.

 **TÁMOGATOTT (INGYENES) ÉTKEZŐK:**

A gyermekek védelméről és a gyámügyi igazgatásról szóló 1997. évi XXXI. törvény értelmében gyermekétkeztetési normatív kedvezményt (100%) az alábbi jogcímek alapján lehet igényelni:

 a) a gyermek rendszeres gyermekvédelmi kedvezményben részesül (határozat másolatának leadása szükséges),

 b) a gyermek tartósan beteg vagy fogyatékos (orvosi igazolás másolatának leadása szükséges),

c) a gyermek családjában tartósan beteg vagy fogyatékos gyermeket nevelnek (orvosi igazolás másolatának leadása szükséges),

 d) a gyermek családjában három vagy több gyermeket nevelnek,

 e) a gyermek nevelésbe vételét rendelte el a gyámhatóság (határozat másolatának leadása szükséges)

 f) családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át (2021-ben 144.717 Ft)

AZ INGYENES ÉTKEZŐKNEK MINDHÁROM CSATOLT NYOMTATVÁNYT SZÜKSÉGES KITÖLTENIÜK ÉS LEADNIUK AUGUSZTUS 23-IG, e-mail-ben vagy személyesen AUGUSZTUS 23-24.-én az óvodában.

 **EGYÉB:**

➢ **Diétás étrend igénylése:** Amennyiben az Ön gyermekének valamilyen érzékenységből, allergiából fakadóan speciális étrendre van szüksége, ezt biztosítjuk az óvodában is. Ehhez kérném, hogy keressenek fel a lenti elérhetőségek valamelyikén az érzékenységről, allergiáról kiállított szakorvosi igazolással még az első étkezési díj befizetése előtt (FONTOS: háziorvosi igazolásra sajnos nem kérhetünk diétás étkezést).

➢ **Vallási okból igényelt diéta**: Amennyiben szeretné, hogy vallási vagy egyéb okok miatt gyermeke speciális étrendet kapjon az óvodában (pl. sertésmentes), kérem keressen meg még az első befizetés előtt a lenti elérhetőségek egyikén, és én továbbítom Önnek a kitöltendő nyomtatványt.

➢ **Étkezés lemondás rendje:** Betegség vagy egyéb hiányzás esetén a lemondást minden esetben írásban kell bejelenteni a pénztár telefonszámára SMS-ben, vagy email címére küldött üzenetben. Mivel minden reggel 9 órakor kell a másnapi adagszámot lejelenteni az étkeztetőcégnek, emiatt aznapi étkezés sajnos nem mondható le, és másnapi is legkésőbb reggel 9 óráig (pl. hétfő reggel 9-ig a kedd és azután, péntek reggel 9-ig a hétfő és azután, stb.). Az étkezés lemondása a fizetős és az ingyenesen étkező gyermekek számára egyaránt kötelező (ez nyilvánvalóan a még lemondható napokra vonatkozik).

➢ **Pénztáros elérhetőségei**:

 Herczkuné Vitéz Anita

 • telefonszám: +3630/868-8293 (SMS vagy telefon)

 • e-mail: kerekerdopenztar@intezmenyuzemeltetes.hu

Kérem, amennyiben a leírtakkal, a nyomtatványok kitöltésével vagy bármivel kapcsolatban kérdésük merül fel, keressenek bizalommal az elérhetőségeimen minden munkanapon 7-15-ig! (Fontos, mivel a hibák kijavítása sajnos jóval időigényesebb, mint egy kérdéses dolgot letisztázni.)

 Köszönettel:

Herczkuné Vitéz Anita

pénztáros